**ЈАВНО KОМУНАЛНО**

**ПРЕДУЗЕЋЕ СОПОТ**

**Кнеза Милоша 45 а, 11450 СОПОТ**

**ПИБ: 100224435, МБ: 07006888**

**Телефон/факс:** 011/ 8251-212

**Е-mail:** ivana.jkpsopot@outlook.com

**Број:** 1.1.3. - 3/2020

**Датум:** 17.01.2020. год

На основу члана 60. Закона о јавним набавкама („ Службени гласник РС“, бр.124/2012)

Ј.K.П. Сопот објављује

 **ПОЗИВ ЗА ПОДНОШЕЊЕ ПОНУДА**

у поступку јавне набавке мале вредности добара

грађевинског материјала

Наручилац, јавно предузеће, позива све заинтересоване понуђаче да доставе понуде под условима из Јавног позива и Конкурсне документације.

Врста поступка: јавна набавка мале вредности.

Предмет јавне набавке мале вредности број: 1.1.3. - 3/2020

је набавка добара-грађевинског материјала. Ознака и назив из општег речника набавке: 44110000

Критеријум за доделу уговора је најповољнија економска понуда – најниже понуђена цена 80 пондера, најкраћа удаљеност продајног места 20 пондера.

Методологија доделе пондера је следећа:

Понуда са најнижом понуђеном ценом добија максимални број пондера од **80** пондера. Свака следећа понуда добија број пондера применом следеће формуле:

најнижа понуђена цена\*максималан бр. пондера/цена из понуде која се рангира.

Понуда са најкраћом понуђеном удаљеношћу продајног места добија максималан број пондера од **20** пондера.

 Свака следећа понуда добија број пондера применом следеће формуле:

најкраћа понуђена удаљеност продајног места \*максмалан број пондера/ понуђена удаљеност продајног места из понуде која се рангира.

Начин преузимања Конкурсне документације:преузимање документације може се извршити на Порталу јавних набавки [www.portal.ujn.gov.rs](http://www.portal.ujn.gov.rs) или у згради ЈКП Сопот, ул. Кнеза Милоша 45а, 11450 Сопот, радним данима од 07 до 14 часова.

Начин подношења понуде и рок: Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: ЈКП Сопот, Кнеза Милоша 45а, 11450 Сопот, са назнаком: ,,Понуда за јавну набавку мале вредности добара-грађевинског материјала - НЕ ОТВАРАТИ”.

Рок за подношење понуда је 8 дана од дана објављивања Јавног позива и Конкурсне документације на Порталу јавних набавки.

Понуда се сматра благовременом уколико је примљена од стране наручиоца до 27.01.2020. год. до 10 часова и 30 минута. Уколико је понуда достављена непосредно наручилац ће понуђачу предати потврду пријема понуде. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Понуђач је обавезан да понуду преда у форми која онемогућава убацивање или уклањање појединих документа након отварања исте.

Јавно отварање понуда обавиће се 30 минута након истека рока за подношење понуда, тј. 27.01.2020. године у 11 часова у згради ЈКП Сопот, ул. Кнеза Милоша 45а, 11450 Сопот.

Представници понуђача могу активно учествовати у поступку отварања понуда уколико пре почетка отварања понуда доставе овлашћење за учешће у поступку отварања понуда. Овлашћење обавезно мора имати свој број, датум, потпис и печат понуђача.

Наручилац ће донети Одлуку у року од десет дана од дана отварања понуда.

Лице за контакт: Ивана Недељковић, тел: 011/8251-212

Е - mail адреса и број факса: ivana.jkpsopot@outlook.com ; факс 011/8251-248.